ddrg/super_eurlex huggingface dataset:
Euroopa Liidu Teataja L 289 , 13/10/1987 Lk 0032 - 0032

Soomekeelne eriväljaanne: Peatükk 11 Köide 13 Lk 0034

Rootsikeelne eriväljaanne: Peatükk 11 Köide 13 Lk 0034



Nõukogu otsus, 13. juuli 1987, milles käsitletakse kirjavahetuse teel sõlmitud kokkulepet, millega muudetakse Euroopa Majandusühenduse ja Šveitsi Konföderatsiooni vahelist lepingut teatavate juustude kohta (87/505/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Šveitsi Konföderatsiooni vahelises lepingus, mis on sõlmitud üldise tolli- ja kaubanduskokkuleppe (GATT) artikli XXVIII alusel peetud läbirääkimiste tulemusel ja mille nõukogu on otsusega 69/352/EMÜ [1] heaks kiitnud, kehtestatakse muu hulgas asjaomaste tervete juustude kaalupiirangud; kahepoolsete konsultatsioonide käigus on otsustatud, et kogemustest lähtudes oleks soovitav muuta Sbrinzi juustu kaalupiiranguid, kuna need on osutunud liiga piiravaks; kirjavahetuse teel sõlmitud kokkulepe, millega muudetakse eespool nimetatud lepingut, tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks kirjavahetuse teel sõlmitud kokkulepe, millega muudetakse Euroopa Majandusühenduse ja Šveitsi Konföderatsiooni vahelist lepingut teatavate juustude kohta. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 13. juuli 1987 Nõukogu nimel eesistuja P. Simonsen [1] EÜT L 257, 13.10.1969, lk 3. --------------------------------------------------
Euroopa Liidu Teataja L 080 , 24/03/1987 Lk 0037 - 0038

Soomekeelne eriväljaanne: Peatükk 3 Köide 23 Lk 0005

Rootsikeelne eriväljaanne: Peatükk 3 Köide 23 Lk 0005



Komisjoni otsus, 12. märts 1987, millega muudetakse teist korda otsust 76/806/EMÜ, millega nähakse ette lisasätted, mis käsitlevad liikmesriikide poolt tehtavaid vaatlusi teatavate viljapuuliikide istandike tootmispotentsiaali kindlaksmääramiseks (87/206/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 20. juuli 1976. aasta direktiivi 76/625/EMÜ, mis käsitleb liikmesriikide poolt tehtavaid statistilisi vaatlusi teatavate viljapuuliikide istandike tootmispotentsiaali kindlaksmääramiseks, [1] viimati muudetud direktiiviga 86/652/EMÜ, [2] eriti selle artikli 2 lõiget 3, ning arvestades, et: tuleb määratleda uute vaadeldavate liikide vanuse- ja tihedusklassid; käesolevas direktiivis ettenähtud meede on kooskõlas alalise põllumajandusstatistika komitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni otsuse 76/806/EMÜ [3] lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 12. märts 1987 Komisjoni nimel komisjoni liige Alois Pfeiffer [1] EÜT L 218, 11.4.1976, lk 10. [2] EÜT L 382, 31.12.1986, lk 16. [3] EÜT L 285, 16.10.1976, lk 34. -------------------------------------------------- LISA VANUSE- JA TIHEDUSKLASSID a) Kehtestatakse järgmised klassid: | Õunapuud ja pirnipuud | Virsikupuud ja aprikoosipuud | Apelsinipuud, sidrunipuud ja väikeseviljalised tsitrused | Puude vanus (aastates) | 0–4 5–9 10–14 15–24 25 aastat ja enam | 0–4 5–9 10–14 15–19 20 aastat ja enam | 0–4 5–9 10–14 15–24 25–39 40 aastat ja enam | Istutustihedus (puid/ha) | Alla 400 400–799 800–1599 1600 ja enam | Alla 300 300–399 400–599 600–799 800 ja enam | Alla 250 250–374 375–499 500–624 625–749 750 ja enam | b) Liikmesriigid võivad väga tihedate õuna- ja pirnipuuistandike puhul jagada vanuseklassi "15–24 aastat" kaheks vanuseklassiks: "15–19 aastat" "20–24 aastat" . --------------------------------------------------
Komisjoni otsus,

19. jaanuar 1987,

loetelu kohta Tšiili ettevõtetest, millest on lubatud ühendusse värsket liha importida

(87/124/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, sigade, värske liha ja lihatoodete impordil kolmandatest riikidest, [1] viimati muudetud direktiiviga 86/469/EMÜ, [2] eriti selle artikli 4 lõiget 1 ja artikli 18 lõiget 1,

ning arvestades, et:

kolmandate riikide ettevõtetel lubatakse importida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele;

esimese kontrolli põhjal ei tunnistatud ühtki Tšiili ettevõtet rahuldavaks;

direktiivi 72/462/EMÜ artikli 5 ja komisjoni 11. septembri 1986. aasta otsuse 86/474/EMÜ (veiste, sigade ja värske liha kolmandatest riikidest importimise kohapealsete kontrollimiste rakendamise kohta) [3] artikli 2 lõike 1 kohastel täiendavatel kontrollimistel selgus, et hügieenistandard on ühes ettevõttes paranenud ja seda võib käsitada rahuldavana;

kõnealuse ettevõtte saab nendel asjaoludel lisada nende ettevõtete loetelusse, millel lubatakse ühendusse eksportida;

käesoleva otsuse lisas esitatud ettevõtetest pärit värske liha impordi suhtes kohaldatakse jätkuvalt mujal ettenähtud ühenduse sätteid ja asutamislepingu üldsätteid; teatavat liiki värske liha, näiteks teatavate ainete jääke sisaldava liha import kolmandatest riikidest või teistesse liikmesriikidesse lähetamine on hõlmatud ühenduse ühtlustatud eeskirjadega, mida ei ole veel täielikult rakendatud;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Käesoleva otsuse lisas esitatud Tšiili ettevõttest lubatakse importida ühendusse värsket liha vastavalt kõnealusele lisale.

2. Lisas esitatud ettevõtetest importimisel kohaldatakse jätkuvalt ühenduse mujal ettenähtud veterinaaria-alaseid sätteid.

Artikkel 2

Liikmesriigid keelavad värske liha importimise mujalt kui käesoleva otsuse lisas esitatud ettevõtetest.

Artikkel 3

Käesolevat otsust kohaldatakse alates 15. jaanuarist 1987.

Artikkel 4

Käesolev otsus on adresseeritud liikmesriikidele.

Brüssel, 19. jaanuar 1987

Komisjoni nimel

asepresident

Frans Andriessen

[1] EÜT L 302, 31.12.1972, lk 28.

[2] EÜT L 275, 26.9.1986, lk 36.

[3] EÜT L 279, 30.9.1986, lk 55.

--------------------------------------------------

LISA

ETTEVÕTETE LOETELU

Loa number | Ettevõte | Aadress |

LAMBALIHA

Tapamaja

1 | Frigorífico Cuerilán, SA | Punta Arenas |

--------------------------------------------------
Euroopa Liidu Teataja L 155 , 16/06/1987 Lk 0026 - 0026

Soomekeelne eriväljaanne: Peatükk 3 Köide 23 Lk 0193

Rootsikeelne eriväljaanne: Peatükk 3 Köide 23 Lk 0193



Komisjoni otsus, 2. juuni 1987, millega lubatakse trükkida ettenähtud teave kustumatult teatavate söödakultuuriliikide seemne pakenditele (87/309/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/401/EMÜ (söödakultuuride seemne turustamise kohta), [1] viimati muudetud komisjoni direktiiviga 87/120/EMÜ, [2] eriti selle artikli 10 lõike 1 punkti a viimast lauset, ning arvestades, et: söödakultuuride seeme viiakse tavaliselt turule ainult juhul, kui selle pakendid on märgistatud direktiivis 66/401/EMÜ kehtestatud sätetele vastava ametliku etiketiga; teravilja suhtes lubati komisjoni direktiiviga 80/755/EMÜ [3] teatavatel tingimustel, millega tagatakse sertifitseeriva asutuse vastutuse säilimine, trükkida ettenähtud teave etiketi jaoks sätestatud näidise põhjal kustumatult pakendile endale; kõnealune süsteem on osutunud otstarbekohaseks; nüüd on soovitav anda samadel tingimustel samasugune luba põldherne ja põldoa puhul; käesolevas otsuses sätestatud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA OTSUSE: Artikkel 1 1. Liikmesriikidel lubatakse lõikes 2 sätestatud tingimustel ette näha ettenähtud teabe trükkimine ametliku järelevalve all "eliitseemne" ja "sertifitseeritud seemne" klassidesse kuuluvate põldherne ja põldoa seemne pakenditele. 2. Lõikes 1 antud loa suhtes kohaldatakse järgmisi tingimusi: a) ettenähtud teave trükitakse või lüüakse templiga kustumatult pakendile; b) trükitud teksti või templi teksti liigendus ja värv on vastavuses asjaomases liikmesriigis kasutatava etiketi näidisega; c) direktiivi 66/401/EMÜ artikli 7 lõike 2 kohase proovivõtmise ajal trükitakse või lüüakse templiga ametlikus korras või ametliku järelevalve all vähemalt kõnealuse direktiivi IV lisa A osa lõike a punktides 3, 3a ja 6 ettenähtud teave; d) pakendeid märgistav ettevõte trükib või lööb templiga lisaks ettenähtud teabele igale pakendile kustumatult pakendi ametliku järjekorranumbri; kõnealune ettevõte teatab sertifitseerimisasutusele väljastatud pakendite kogused ja nende järjekorranumbrid; e) sertifitseerimisasutus peab arvestust sel viisil märgistatud seemnekoguste, sealhulgas iga partii pakendite arvu ja sisu ning punktis d mainitud järjekorranumbrite kohta; f) sertifitseerimisasutus kontrollib tootjate arvepidamist. Artikkel 2 Liikmesriigid teatavad komisjonile tingimused, mille alusel nad kasutavad artiklis 1 antud luba. Komisjon teatab sellest teistele liikmesriikidele. Artikkel 3 Käesolev otsus on adresseeritud liikmesriikidele. Brüssel, 2. juuni 1987 Komisjoni nimel asepresident Frans Andriessen [1] EÜT 125, 11.7.1966, lk 2298/66. [2] EÜT L 49, 18.2.1987, lk 39. [3] EÜT L 207, 9.8.1980, lk 37. --------------------------------------------------
Euroopa Liidu Teataja L 123 , 12/05/1987 Lk 0008 - 0009



Komisjoni otsus, 28. aprill 1987, millega tehakse erand Madalmaadele ja määratakse kindlaks värske liha tükeldamisel järgitavate tervishoiunõuetega samaväärsed tervishoiunõuded (87/260/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1964. aasta direktiivi 64/433/EMÜ ühendusesisest värske lihaga kauplemist mõjutavate tervishoiuprobleemide kohta, [1] viimati muudetud direktiiviga 86/587/EMÜ, [2] eriti selle artiklit 13, ning arvestades, et: vastavalt direktiivi 64/433/EMÜ artiklile 13 võib taotluse korral artiklis 16 sätestatud korras lubada erandeid I lisa lõike 45 punktist c igale liikmesriigile, kes esitab samalaadse tagatise; kõnealuste eranditega tuleb kindlaks määrata tervishoiunõuded, mis on vähemalt samaväärsed nimetatud lisas esitatud nõuetega; Madalmaade ametiasutused on 19. detsembri 1986. aasta kirjaga esitanud komisjonile taotluse värske veise-, lamba- ja sealiha tükeldamise puhul erandi lubamiseks direktiivi 64/433/EMÜ I lisa lõike 45 punktist c; kõnealuses taotluses on kavandatud tervishoiunõuded; värske liha tükeldamise kohta taotletud erandis alternatiivina kindlaksmääratud tervishoiunõuded peavad olema vähemalt samaväärsed direktiivi 64/433/EMÜ I lisa lõike 45 punkti c nõuetega; Madalmaade poolt kavandatud tervishoiunõuded on samaväärsed direktiivi 64/433/EMÜ I lisa lõike 45 punktis c sätestatud nõuetega; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Olenemata direktiivi 64/433/EMÜ I lisa lõike 45 punktist c võivad Madalmaad lubada värske veise-, vasika- ja sealiha tükeldamist käesoleva otsuse lisas sätestatud tingimustel. Artikkel 2 Käesolev otsus on adresseeritud liikmesriikidele. Brüssel, 28. aprill 1987 Komisjoni nimel asepresident Frans Andriessen [1] EÜT 121, 29.7.1964, lk 2012/64. [2] EÜT L 339, 2.12.1986, lk 26. -------------------------------------------------- LISA VEISE- JA SEARÜMPADE TÜKELDAMISE ERITINGIMUSED 1. Tapamajast toodud rümbad jahutatakse külmkambrites, mille aurustitest väljuva õhu temperatuur võimaldab jahutada veiserümbad sisetemperatuurini +7 °C 48 tunni jooksul ja searümbad 20 tunni jooksul, ning viiakse külmkambriga samas hoonerühmas asuvatesse lõikamishoonetesse, mille temperatuur ei ületa +17 °C. 2. Liha viiakse üle ühe toimingu käigus. 3. Rümbad viiakse lõikamishoonesse ja konditustatakse enne +7 °C sisetemperatuuri saavutamist, kui veiserümpade tükeldamine toimub 48 tunni jooksul ning searümpade tükeldamine 20 tunni jooksul pärast tapmist. 4. Ajavahemik liha lõikamishoonesse toomise ja järgneva jahutamise vahel ei tohi ületada 60 minutit. 5. Kui liha on tükeldatud ja pakitud, viiakse see kohe asjakohastesse külmkambritesse. --------------------------------------------------
Euroopa Liidu Teataja L 341 , 03/12/1987 Lk 0035 - 0036

Soomekeelne eriväljaanne: Peatükk 3 Köide 24 Lk 0200

Rootsikeelne eriväljaanne: Peatükk 3 Köide 24 Lk 0200



Komisjoni otsus, 24. november 1987, millega tehakse Saksamaa Liitvabariigile erand ning kehtestatakse samaväärsed tervishoiunõuded, mida tuleb täita värske liha tükeldamisel (87/562/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1964. aasta direktiivi 64/433/EMÜ ühendusesisest värske lihaga kauplemist mõjutavate tervishoiuprobleemide kohta, [1] viimati muudetud direktiiviga 86/587/EMÜ, [2] eriti selle artiklit 13, ning arvestades, et: vastavalt direktiivi 64/433/EMÜ artiklile 13 võib artiklis 16 sätestatud korras kehtestada erandid I lisa lõike 45 punktist c, kui samaväärseid tagatisi pakkuv liikmesriik seda taotleb; nendeks eranditeks on selliste tervishoiunõuete kinnitamine, mis on vähemalt samaväärsed nimetatud lisas esitatutega; Saksamaa Liitvabariigi asutused on 5. juuni 1987. aasta kirjaga esitanud komisjonile taotluse teha erand direktiivi 64/433/EMÜ I lisa lõike 45 punktist c värske veise-, vasika- ja sealiha tükeldamisel; selles taotluses on esitatud kavandatavad tervishoiunõuded; taotletavas erandis alternatiivse variandina esitatud tervishoiunõuded värske liha tükeldamisel peavad olema vähemalt samaväärsed direktiivi 64/433/EMÜ I lisa lõike 45 punktis c esitatud nõuetega; Saksamaa Liitvabariigi kavandatavad tervishoiunõuded on samaväärsed direktiivi 64/433/EMÜ I lisa lõike 45 punktis c sätestatud nõuetega; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Olenemata direktiivi 64/433/EMÜ I lisa lõike 45 punktist c, võib Saksamaa Liitvabariik lubada värske veise-, vasika- ja sealiha tükeldamist käesoleva otsuse lisas sätestatud tingimustel. Artikkel 2 Käesolev otsus on adresseeritud liikmesriikidele. Brüssel, 24. november 1987 Komisjoni nimel asepresident Frans Andriessen [1] EÜT 121, 29.7.1964, lk 2012/64. [2] EÜT L 339, 2.12.1986, lk 26. -------------------------------------------------- LISA VEISE- JA SEARÜMPADE TÜKELDAMISE ERITINGIMUSED 1. Tapamajast toodud rümbad jahutatakse külmkambrites, mille aurustitest väljuva õhu temperatuur võimaldab jahutada veiserümbad + 7 °C sisetemperatuurini 48 tunni jooksul ning searümbad 20 tunni jooksul, ning transporditakse lõikamishoonetesse, mille temperatuur ei ületa + 12 °C ning mis asuvad külmkambriga samas hoonerühmas. 2. Liha edastatakse ühe korraga. 3. Rümbad viiakse lõikamishoonesse ja konditustatakse enne + 7 °C sisetemperatuuri saavutamist, kui veiserümbad tükeldatakse 48 tunni jooksul ja searümbad 20 tunni jooksul pärast tapmist. 4. Ajavahemik liha lõikamishoonesse viimise ja järgmise jahutamise vahel ei tohi ületada 60 minutit. 5. Kui liha on tükeldatud ja pakitud, viiakse see kohe asjakohastesse külmkambritesse. --------------------------------------------------
Euroopa Liidu Teataja L 143 , 03/06/1987 Lk 0032 - 0032

Soomekeelne eriväljaanne: Peatükk 7 Köide 3 Lk 0151

Rootsikeelne eriväljaanne: Peatükk 7 Köide 3 Lk 0151



Nõukogu otsus, 26. mai 1987, mis käsitleb bussidega toimuvat rahvusvahelist reisijate juhuvedu käsitleva kokkuleppe (ASOR) II ja III jaotise sätete kohaldamist ühenduse ja Šveitsi vahel (87/286/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 75, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: bussidega toimuvat rahvusvahelist reisijate juhuvedu käsitlev kokkulepe (ASOR) kiideti Euroopa Majandusühenduse nimel heaks otsusega 82/505/EMÜ; [4] ASOR jõustus Euroopa Majandusühenduse, Soome, Norra, Rootsi ja Türgi vahel 1. detsembril 1983; Austria suhtes jõustus ASOR 1. juunil 1986; Šveitsi suhtes jõustus ASOR alles 1. jaanuaril 1987; artikli 18 lõikest 4 tuleneb, et ASORi II ja III jaotise sätteid tuleks Šveitsi suhtes kohaldada 1. augustist 1987; Šveits on taotlenud teiste lepinguosaliste nõusolekut nimetatud kuupäeva toomiseks 1. aprillile 1987, pidades silmas praktilisi ja majanduslikke halvemusi, mis tuleneksid ASORi II ja III jaotise Šveitsi suhtes kohaldamise algusest turismihooaja keskel; praktilistel, majanduslikel ja poliitilistel põhjustel on sobilik kohaldada ASORit alates 1. juunist 1987, ON VASTU VÕTNUD JÄRGMISE OTSUSE: Ainus artikkel Euroopa Majandusühendus on nõus, et bussidega toimuvat rahvusvahelist reisijate juhuvedu käsitleva kokkuleppe (ASOR) II ja III jaotise sätteid kohaldatakse ühenduse ja Šveitsi vahel alates 1. juunist 1987. Brüssel, 26. mai 1987 Nõukogu nimel eesistuja L. Tindemans [1] EÜT C 113, 28.4.1987, lk 3. [2] Arvamus on esitatud 15. mail 1987 (Euroopa Ühenduste Teatajas seni avaldamata). [3] Arvamus on esitatud 14. mail 1987 (Euroopa Ühenduste Teatajas seni avaldamata). [4] EÜT L 230, 5.8.1982, lk 38. --------------------------------------------------
Euroopa Liidu Teataja L 135 , 23/05/1987 Lk 0029 - 0030

Soomekeelne eriväljaanne: Peatükk 4 Köide 3 Lk 0008

Rootsikeelne eriväljaanne: Peatükk 4 Köide 3 Lk 0008



Nõukogu otsus, 18. mai 1987, tursa püügivõimaluste jaotamise kohta Lääne-Teravmägede ja Karusaare piirkonnas ja NAFO konventsioonis määratletud 3M rajoonis (87/277/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 25. jaanuari 1983. aasta määrust (EMÜ) nr 170/83, millega kehtestati ühenduse kalavarude kaitse- ja majandamissüsteem, [1] muudetud Hispaania ja Portugali ühinemisaktiga, eriti selle määruse artiklit 11, võttes arvesse komisjoni ettepanekut ning arvestades, et: tuleks jaotada tursa püügivõimalused Lääne-Teravmägede ja Karusaare piirkonnas (ICES II b sektor) ja NAFO konventsioonis määratletud reguleeritava piirkonna 3M rajoonis, et tagada ühenduse kasutuses olevate määrade ratsionaalne haldamine; võimaldamaks kaluritel kalapüüki stabiilselt korraldada, tuleks vastu võtta eeskirjad nende püügivõimaluste jaotamise kohta, silmas pidades kõnealuste kalavarude arengut; ühenduse kasutuses olevate tursavarude osa jaotamine Lääne-Teravmägede ja Karusaare piirkonnas ei piira ühelgi viisil 1920. aasta Pariisi lepingust tulenevaid õigusi ega kohustusi, ON VASTU VÕTNUD JÄRGMISE OTSUSE: Ainus artikkel Tursa püügivõimalused Lääne-Teravmägede ja Karusaare piirkonnas (ICES II b rajoon) ja NAFO konventsioonis määratletud reguleeritava piirkonna 3M rajoonis jaotatakse vastavalt lisas esitatud tabelitele. Brüssel, 18. mai 1987 Nõukogu nimel eesistuja P. De Keersmaeker [1] EÜT L 24, 27.1.1983, lk 1. -------------------------------------------------- LISA Tursk — Lääne-Teravmäed — Karusaar (ICES II b rajoon) Lubatud kogupüük (tonnides) | Ühenduse osa (tonnides) | Saksamaa % | Hispaania % | Prantsusmaa % | Portugal % | Ühendkuningriik % | Muud liikmesriigid | | ESIMENE ERALDIS | Ühenduse osa protsendimäär pärast "muudele liikmesriikidele" jaotatud standardmäära mahaarvamist | Standardmäär | | kuni 21000 | 15,31 | 52,15 | 8,61 | 11,01 | 12,92 | 100 tonni | | TEINE ERALDIS | Ühenduse osa protsendimäär pärast esimese eraldise ja "muudele liikmesriikidele" jaotatud määra mahaarvamist | Standardmäär | | 21001-23100 | 25,67 | 30,11 | 17,37 | 4,50 | 22,35 | 250 tonni | | | Ühenduse osa protsendimäär | 700001-800000 | 23101-26400 | 2 | 800001-900000 | 26401-29700 | 3 | 900001-1000000 | 29701-33000 | 4 | 1000001 või rohkem | 33001 või rohkem | | | | | | 5 | Tursk — NAFO 3M | Saksamaa % | Hispaania % | Prantsusmaa % | Portugal % | Ühendkuningriik % | ESIMENE ERALDIS kuni 7500 tonni | 9,33 | 28,67 | 4,00 | 39,33 | 18,67 | TEINE ERALDIS rohkem kui 7500 tonni | 1,76 | 37,81 | 5,38 | 51,97 | 3,08 | --------------------------------------------------
Komisjoni otsus,

24. märts 1987,

milles sätestatakse terviseohutuse sertifikaadi vorm seoses Argentiinast, Brasiiliast ja Uruguaist pärit lihatoodetega

(87/221/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 21. detsembri 1976. aasta direktiivi 77/99/EMÜ ühendusesisest värske lihaga kauplemist mõjutavate tervishoiuprobleemide kohta, [1] viimati muudetud määrusega (EMÜ) nr 3768/85, [2] eriti selle artiklit 17,

ning arvestades, et:

vastavalt direktiivi 77/99/EMÜ artiklile 17 peab komisjon koostama selle terviseohutuse sertifikaadi vormi, mis peab olema lihatoodetega kaasas ühendusse importimisel, ning samal ajal võtma vastu kõnealuste toodete ühendusse importimiseks heaks kiidetud kolmandate riikide ettevõtete loetelu;

käesolevat otsust kohaldatakse kuni täieliku ühenduse korra vastuvõtmiseni kolmandatest riikidest lihatoodete importimise kohta; seepärast kehtivad kolmandatest riikidest lihatoodete importimisel muud veterinaarnõuded, eriti seoses loomatervishoiuga, vastavalt asutamislepingu üldsätetele;

käesolev otsus põhineb olemasolevatel ühenduse eeskirjadel ning seepärast on vajalik need üle vaadata kohe, kui eespoolnimetatud nõudeid on täiendatud;

käesolev otsus põhineb Argentiinas, Brasiilias ja Uruguais tehtud kohapealsetel kontrollidel; vastavalt nendele kontrollidele tuleb praegu võtta arvesse üksnes täielikult kuumtöödeldudveiselihakonserve ja külmutatud veiseliha, mida on keedetud sisetemperatuurini vähemalt 80°C ning mis pärinevad ettevõtetest, mis on ühendusse eksportimiseks heaks kiidetud;

praeguseks on liikmesriikide ja komisjoni veterinaareksperdid teinud kohapealseid kontrolle Argentiinas, Uruguais ja Brasiilias; komisjoni otsusega 86/472/EMÜ [3] on juba koostatud terviseohutuse sertifikaadi vorm Argentiinast ja Uruguaist pärit lihatoodete jaoks; käesolevale otsusele lisatud ühtse vormi võib vastu võtta kõigi kolme riigi jaoks; seepärast tuleks otsus 86/472/EMÜ kehtetuks tunnistada;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Terviseohutuse sertifikaadi vorm, mis peab olema kaasas Argentiinast, Brasiiliast ja Uruguaist pärit lihatoodetega, on esitatud käesoleva otsuse lisas.

Artikkel 2

Käesolev otsus vaadatakse üle, kui võetakse vastu mistahes uued eeskirjad, mida kohaldatakse kolmandate riikide puhul seoses asjaomaste toodetega.

Artikkel 3

Otsus 86/472/EMÜ tunnistatakse kehtetuks.

Artikkel 4

Käesolev otsus on adresseeritud liikmesriikidele.

Brüssel, 24. märts 1987

Komisjoni nimel

asepresident

Frans Andriessen

[1] EÜT L 26, 31.1.1977, lk 85.

[2] EÜT L 362, 31.12.1985, lk 8.

[3] EÜT L 279, 30.9.1986, lk 50.

--------------------------------------------------

LISA

+++++ TIFF +++++

+++++ TIFF +++++

--------------------------------------------------